《武夷鸡窠岩》
宋代·翁彦约

仙人清磬读黄庭，长听金鸡半夜声。一夕都随黄鹤去，满巢明月白云生。

作者简介：（1061—1122）建州崇安人，字行简。翁仲通子。徽宗政和二年进士。为龙兴尉，以荐改常州刑曹，莅事精敏。召为详定《九域图志》编修官。除太常博士，出知高邮军，革商贩茶盐私坐贸易之弊，吏不得倚法为奸。以劳得疾卒。